Narodna skupština
20110331

Kroz ovu sadašnju vašu diskusiju vidim potvrdu odlučnosti Vlade Republike Srbije da se bori odlučno protiv organizovanog kriminala ili korupcije, pošto vidim da razdvajate te dve pojave. Sami kažete da je ovaj predmet nastao 2006. godine. Meni je žao što on nije procesuiran 2006, 2007. ili 2008. godine, ali evo, sada smo mi odlučili, kada smo došli do dokaza, da taj postupak procesuiramo. Takođe, žao mi je kao građaninu Srbije, ne kao ministru pravde, što imamo oduzetu imovinu u vrednosti od 300 miliona evra. Da su se ti predmeti na vreme rešavali, svakako ne bismo imali najveću narko-grupu na Balkanu, koja je, nažalost, bila u našem komšiluku i nesmetano radila te aktivnosti. Zahvaljujem.